изброени в приложение II към настоящия регламент, при условие че отговарят на съответните разпоредби на правото на Съюза, по-специално Регламент (ЕО) No 2003/2003 на Европейския парламент и на Съвета (9), съответните приложими членове от Регламент (ЕС) 2019/1009 на Европейския парламент и на Съвета (10), Регламент (ЕО) No 1069/2009 на Европейския парламент и на Съвета (11) и Регламент (ЕС) No 142/2011 на Комисията (12), и — когато е приложимо — на националните разпоредби, основани на правото на Съюза.
 Член 3
 Небиологични фуражни суровини от растителен, водораслов, животински или дрожден произход или фуражни суровини от микробен или минерален произход
 За целите на член 24, параграф 1, буква в) от Регламент (ЕС) 2018/848, в биологичното производство като небиологични фуражни суровини от растителен, водораслов, животински или дрожден произход или като фуражни суровини от микробен или минерален произход може да се използват само продуктите и веществата, изброени в част А от приложение III към настоящия регламент, при условие че тяхната употреба отговаря на съответните разпоредби на правото на Съюза, по-специално Регламент (ЕО) No 767/2009 на Европейския парламент и на Съвета (13), и — когато е приложимо — на националните разпоредби, основани на правото на Съюза.
 Член 4
 Фуражни добавки и спомагателни вещества
 За целите на член 24, параграф 1, буква г) от Регламент (ЕС) 2018/848, в биологичното производство като фуражни добавки и спомагателни вещества, които се използват при храненето на животни, може да се използват само продуктите и веществата, изброени в част Б от приложение III към настоящия регламент, при условие че тяхната употреба отговаря на съответните разпоредби на правото на Съюза, по-специално Регламент (ЕО) No 1831/2003 на Европейския парламент и на Съвета (14), и — когато е приложимо — на националните разпоредби, основани на правото на Съюза.
 Член 5
 Продукти за почистване и дезинфекция
 1. За целите на член 24, параграф 1, буква д) от Регламент (ЕС) 2018/848, за почистване и дезинфекция на водоеми, клетки, резервоари, канали, сгради или съоръжения за животновъдство може да се използват само продуктите, изброени в част А от приложение IV към настоящия регламент, при условие че тези продукти отговарят на разпоредбите на правото на Съюза, по-специално Регламент (ЕО) No 648/2004 и Регламент (ЕС) No 528/2012, и — когато е приложимо — на националните разпоредби, основани на правото на Съюза.
 2. За целите на член 24, параграф 1, буква е) от Регламент (ЕС) 2018/848, за почистване и дезинфекция на сгради и съоръжения, използвани в растениевъдството, включително при съхранение в земеделско стопанство, може да се използват само продуктите, изброени в част Б от приложение IV към настоящия регламент, при условие че тези продукти отговарят на разпоредбите на правото на Съюза, по-специално Регламент (ЕО) No 648/2004 и Регламент (ЕС) No 528/2012, и — когато е приложимо — на националните разпоредби, основани на правото на Съюза.
 3. За целите на член 24, параграф 1, буква ж) от Регламент (ЕС) 2018/848, за почистване и дезинфекция в преработвателни и складови съоръжения може да се използват само продуктите, изброени в част В от приложение IV към настоящия регламент, при условие че тези продукти отговарят на разпоредбите